paragraph_text: Radio HRS je časopis, koji je kao svoje službeno glasilo pokrenuo Hrvatski radioamaterski savez u srpnju 1992. godine. Radioamaterska glasila mogu se analizirati tijekom triju razdoblja. U Kraljevini SHS pojavljuje se prvi radioamaterski list, Radio šport, koji izlazi 1924. i 1925. u 39 brojeva. Radio izlazi odmah nakon osnutka FNRJ i gasi se zbog političkih razloga već 1946. godine. Treće je razdoblje samostalne i suverene Republike Hrvatske u kojoj od 1992. do danas izlazi časopis Radio HRS.